**В Ъ Т Р Е Ш Н И П Р А В И Л А**

**за условията и реда за оценка, планиране, разпределение и разходване на финансови средства, предоставяни от държавния бюджет за финансиране на присъщата за Стопанска академия „Д. А. Ценов“ научна дейност за 2025 г.**

Приети от Академичната експертна комисия с Протокол № 1/20.02.2025 г.

Утвърдени с Решениe № 8/27.02.2025 г. на Академичен съвет при Стопанска академия „Д. А. Ценов” - Свищов

**раздел І**

**ОБЩИ ПОЛОЖЕНИЯ**

**Чл. 1.** Настоящите Вътрешни правила определят условията и реда за оценка, планиране, разпределение и разходване на средствата, предоставяни от държавния бюджет за присъщата на Стопанска академия „Д. А. Ценов” научна дейност.

**Чл. 2.** Вътрешните правила конкретизират прилагането на Наредба за условията и реда за оценката, планирането, разпределението и разходването на средствата от държавния бюджет за финансиране на присъщата на държавните висши училища научна или художествено-творческа дейност (обн. ДВ. бр.73/16.09.2016 г.) в рамките на Стопанска академия „Д. А. Ценов“.

**раздел ІІ**

**ОЦЕНКА, планиране, разпределение и разходване**

**на средствата за научна дейност**

**Чл. 3.** (1) Академичният съвет на СА „Д. А. Ценов” определя ежегодно разпределението на средствата, предоставени целево от държавния бюджет, които ще се изразходват за присъщата на СА „Д. А. Ценов” научна дейност.

(2) При разпределяне на средствата по ал. 1 се планира и сумата, необходима за реализиране на втората година на инфраструктурни проекти за провеждането на качествени и конкурентоспособни научни изследвания по сключени договори в рамките предходна годишна кампания за проекти, които са получили положително становище на АЕК.

**Чл. 4.** Определените по реда на чл. 3 средства се изразходват на конкурсен принцип за следните групи проекти:

1. екипни проекти за научни изследвания в областите на науката, в които Академията подготвя студенти и докторанти;

2. инфраструктурни проекти за провеждането на качествени и конкурентоспособни научни изследвания;

3. допълнителна финансова подкрепа към текущи научни проекти, финансирани от национални или международни научни организации;

4. проекти за частично финансиране на научни форуми;

5. подкрепа на специализирани публикации в реферирани издания и издания с импакт фактор;

6. издаване на научни трудове.

**Чл. 5.** (1) В конкурсите за финансиране на проекти за научноизследователска дейност могат да участват преподаватели на основен трудов договор или на трудов договор за допълнителен труд в СА „Д. А. Ценов“ Свищов по чл. 111 от Кодекса на труда, докторанти, студенти и колективи от държавното висше училище

(2) Включените в научноизследователските екипи изпълняват конкретни научни задачи съгласно работната програма на проекта.

**Чл. 6.** В научноизследователските екипи могат да се привличат преподаватели, изследователи и докторанти от други научни организации и висши училища.

**Чл. 7.** (1) СА „Д. А. Ценов” може да насочи сума в размер не по-голям от 30 % от отпуснатите й средства за присъщата научна дейност в постоянна партида „Текущо финансиране и подпомагане" за следните позиции:

- подкрепа на текущи международни програми и проекти;

- международни програми и проекти, за които не се признава за разход начисления ДДС;

- съфинансиране на собствени и национални проекти от други организации;

- заплащане на лицензи за софтуерни продукти по текущи научни проекти;

- абонаменти за достъп до международни бази данни;

- поддръжка на патенти и други права на интелектуална собственост по текущи или успешно завършили проекти;

-изплащане на членски внос в международни научни и професионални организации по текущи или успешно завършили проекти;

- изготвяне на стратегии и програми за развитие на научните изследвания;

- извършване на дейности по трансфер на технологии.

(2) Редът за разкриването, натрупването, разходването и отчитането на средствата в партидата и максималният размер за всяка позиция по ал. 1 се приема от Академичния съвет на СА „Д. А. Ценов”, заедно с решението за разкриването й.

(3) Максималният размер на разхода по всяка от позициите по ал. 1 е до 50% от натрупаната в партидата сума.

(4) Отчитането на изразходената сума се осъществява по реда за отчитане на целевата субсидия на присъщата за Стопанска академия научна дейност.

**Чл. 8.** Ръководител на проект може да бъде преподавател от СА „Д. А. Ценов” с образователна и научна степен „доктор” на основен трудов договор, чийто срок не изтича до 31.12.2025 г., притежаващ доказана научна компетенция и опит, съответстващи на целите на проекта.

**Чл. 9.** (1) В рамките на отделен годишен конкурс едно лице може да бъде ръководител само на един проект, попадащ в обхвата на разпоредбите на чл. 4.

(2) Ръководител на текущ проект от предходен конкурс не може да ръководи друг проект в рамките на съответния годишен конкурс.

**Чл. 10.** (1) Организацията, провеждането и отчитането на конкурсите, включително и окончателното класиране на проектите, се извършва от Академична експертна комисия (АЕК).

(2) АЕК се назначава и актуализира със заповед на Ректора по предложение на Факултетните съвети. Тя включва в състава си председател и членове.

(3) АЕК се състои от девет хабилитирани лица, като всеки факултет е представен от двама члена, а председател на АЕК е директора на ИНИ.

(4) АЕК осигурява пълен и равен достъп на членовете на академичния състав до материалите, свързани с работата й.

(5) АЕК взема решения:

1. Чрез явно гласуване на организирани присъствени и дистанционни заседания, провеждани чрез система за видеоконференции на СА “Д. А. Ценов”, с участието на най-малко две трети от членовете на АЕК.

2. Чрез писмена процедура за вземане на решение при неприсъствени заседания. Председателят на АЕК изпраща писмо по електронен път до всички членове с предложение и съпътстващи документи, като определя срок за представяне на становища. Решенията се приемат с поне две трети положителни становища.

3. АЕК съставя протокол, който съдържа информация за направените предложения, постъпилите становища и взетите решения.

(6) Членовете на АЕК нямат право да участват в конкурсите за проекти по чл. 4, финансирани от държавната субсидия за научна дейност на СА „Д. А. Ценов”.

**Чл. 11.** Академичният съвет на СА “Д. А. Ценов” осъществява контрол върху работата на АЕК и приема резултатите от конкурса за съответната година.

**Чл. 12.** (1) На свое заседание АЕК ежегодно обсъжда и приема приоритети за научноизследователските проекти в съответствие с научната политика на висшето училище, стратегическата рамка за развитие на науката на национално ниво и актуални научни търсения в световен мащаб.

(2) Приоритетите се включват в заповедта на Ректора за откриване на конкурсната процедура и се прилагат спрямо проектите участващи в конкурсната процедура за съответната година.

(3) В допълнение на приоритетите по ал. 1, АЕК може да определи и хоризонтални приоритети.

**Чл. 13.** (1) Списъкът с необходимите документи за кандидатстване, критериите за оценка и класиране на проектни предложения и критериите за приемане на научни отчети на проекти се разглеждат от АЕК и се приемат от Академичния съвет.

(2) Документите по ал. 1 се утвърждават от Ректора на СА и влизат в сила за съответната конкурсна процедура, ако са определени, респ. променени, не по-късно от датата на откриването й.

**Чл. 14.** (1) Конкурсът за финансиране на проекти се открива със заповед на Ректора на СА “Д. А. Ценов”, която съдържа информация за научните приоритети и основните условия на конкурсната процедура.

(2) Информацията се популяризира чрез официалната интернет страница на Академията, съобщения до катедрите и провеждане на информационен ден.

(3) Срокът за представяне на проектни предложения се определя с обявяването на конкурса за финансиране на проектни предложения.

(4) Предложенията за финансиране на изследователски проекти съдържат:

1. Актуалност и значимост на проектната идея.

2. Изследователски цели, задачи, предмет, обект и работни хипотези.

3. Качество на научното изследване – описание на планираните дейности, резултати, индикатори за измерване на резултатите и постигане на устойчивост и приложимост на резултатите

4. Целесъобразност на разходите – план сметка и обосновка на план сметката.

5. Опит на изследователския екип.

6. Декларация от ръководител проект за деклариране на определени обстоятелства (по образец).

**Чл. 15.** Допустими са следните разходи:

(1) за екипни проекти за научни изследвания в областите на науката, в които Академията подготвя студенти и докторанти (едногодишни научноизследователски проекти):

* Софтуер, необходим за осъществяване на научното изследване;
* Материали за изпълнение на проекта: канцеларски материали – до 120,00 лева и компютърни компоненти;
* Услуги, свързани с изпълнението на проекта: отпечатване на материали – обяви, папки, сборник с доклади и др. и преводи на публикации (статии и студии) – резултат от научните изследвания по проекта от български на чужд език;
* Специализирана научна литература, която не е налична със свободен пълнотекстов достъп;
* Разходи за:

а) отпечатване на монографичен труд (индивидуален или колективен) и/или

б) такси за участие в научни форуми за публикуване на резултатите от проекта, като между 20% и 40% от общата стойност на проекта трябва да бъде насочена за такси за публикации в индексирани и реферирани в световни научни бази данни издания Scopus и Web of science (минимум 2 публикации) и командировъчни за участие в научни форуми - до 15% от общата стойност на проекта;

* Разходи за провеждане на емпирично проучване – „работа на терен”;
* Разходи при провеждане на кръгли маси, семинари и дискусии – до 500,00 лв.;
* Разходи, свързани със задължителното публикуване на резултатите от изследванията в Алманах „Научни изследвания” – 400,00 лв., задължителен допустим разход;
* Заплащане на консултантски услуги, предоставени от лица, които не са на основен трудов договор в СА “Д. А. Ценов” – до 300,00 лв.;
* Заплащане на рецензент при отчитане на резултатите от изпълнението на проекта – 120,00 лв., задължителен допустим разход;
* Отчисления за режийни разходи – 8% от общата стойност на проекта, задължителен допустим разход;
* Заплащане на възнаграждения на членове на екипа от СА – % от общата стойност на проекта съгласно чл. 25 от настоящите Вътрешни правила.

(2) за инфраструктурни проекти за провеждането на качествени и конкурентоспособни научни изследвания (двугодишни научноизследователски проекти):

* Офис-техника за изпълнение на конкретните цели на проекта – 6500,00 лв.;
* Софтуер, необходим за осъществяване на научното изследване;
* Разходи за патенти и други права на интелектуална собственост, създадени по проекта;
* Материали за изпълнение на проекта: канцеларски материали – до 240,00 лева и компютърни компоненти;
* Услуги, свързани с изпълнението на проекта: отпечатване на материали – обяви, папки, сборник с доклади, монографичен труд (индивидуален или колективен) и др. и преводи на публикации (статии и студии) – резултат от научните изследвания по проекта от български на чужд език;
* Специализирана научна литература, която не е налична със свободен пълнотекстов достъп;
* Разходи за участие в научни форуми, в т.ч.: такси за участие в научни форуми за публикуване на резултатите от проекта, като между 20% и 60% от общата стойност на проекта трябва да бъде насочена за такси за публикации в индексирани и реферирани в световни научни бази данни издания Scopus и Web of science и командировъчни за участие в научни форуми - до 15% от общата стойност на проекта;
* Разходи за провеждане на емпирично проучване – „работа на терен”;
* Разходи при провеждане на кръгли маси, семинари и дискусии – до 800,00 лв.;
* Разходи, свързани със задължителното публикуване на резултатите от изследванията в Алманах „Научни изследвания” – 400,00 лв., задължителен допустим разход за втората година;
* Заплащане на консултантски услуги, предоставени от лица, които не са на основен трудов договор в СА “Д. А. Ценов” – до 600,00 лв.;
* Заплащане на рецензент при ежегодното отчитане на резултатите от изпълнението на проекта – 240,00 лв. (по 120 лв. за всяка година), задължителен допустим разход;
* Отчисления за режийни разходи – 8% от общата стойност на проекта, задължителен допустим разход, пропорционално изчислен за всяка година;
* Заплащане на възнаграждения на членове на екипа от СА – % от общата стойност на проекта съгласно чл. 25 от настоящите Вътрешни правила. Разходът се планира за втората година.

(3) за частично финансиране на научен форум:

* Работни материали за участниците във форума;
* Организиране на официален прием и посрещане на гости;
* Отпечатване на покани, постери, програми, плакати и др.;
* Превод на покани, постери, програми, плакати и др.;
* Отпечатване на сборник с доклади/статии/студии;
* Други разходи, некласифицирани другаде;
* Заплащане на технически изпълнители за извършване на спомагателни дейности;
* Заплащане на рецензент при отчитане на резултатите от изпълнение на проекта – 120,00 лв., задължителен допустим разход;
* Отчисления за режийни разходи – 8% от общата стойност на проекта, задължителен допустим разход.

**Чл. 16.** (1) Проектните предложения се подават от кандидати попадащи в обхвата на разпоредбите на чл. 5. във форми, които са неразделна част от настоящите Вътрешни правила.

(2). Проектните предложения по ал. 1 се подготвят в електронна среда чрез системата за електронни формуляри достъпна на адрес <https://application.tsenov.eu/> през профила на ръководител проект.

(3). След изтичане на крайния срок, указан в Заповедта на Ректора, електронната система автоматично заключва проектните предложения, те преминават в режим на оценка и не подлежат на по-нататъшна редакция.

**Чл. 17.** (1) Всяко проектно предложение се рецензира от двама рецензенти, хабилитирани лица, от които най-малко един не работи по договор в СА “Д. А. Ценов”.

(2) Рецензентите се предлагат от АЕК и се утвърждават със Заповед на Ректора.

(3) Рецензиите се изготвят в съответствие с критериите, регламентирани в Приложение 1 на настоящите Вътрешни правила по утвърден от АЕК образец.

(4) Рецензиите се депозират в срок от 10 календарни дни от получаване на проектните предложения за рецензиране.

**Чл. 18.** (1) Изготвянето на рецензии на проектни предложения се заплаща.

(2) Размерът на хонорара за рецензия на проектното предложение се предлага от АЕК и се утвърждава със заповед на Ректора.

(3) Средствата за заплащане на рецензентите на проектните предложения са централизирани и се изплащат от общо предоставената на СА “Д. А. Ценов” държавна субсидия за научна дейност.

**Чл. 19.** (1) Рецензиите на проектните предложения се обсъждат на заседание на АЕК, на което присъстват най-малко две трети от нейните членове.

(2) АЕК взема решение относно финансирането на всеки проект на основата на комплексна оценка, получена като средна аритметична от броя на точките във всяка от двете рецензии.

(3) Проектни предложения получили по-малко от 70 точки по реда на ал. 2, няма да бъдат допуснати до финансиране.

**Чл. 20.** (1) Решенията за финансиране на отделните проекти се вземат с явно гласуване в присъствието на най-малко две трети от членовете на АЕК.

(2) АЕК съставя протокол, който трябва да съдържа: класирането на проектните предложения; размера на финансирането на одобрените проекти; проектите, които са резерва и тези които няма да бъдат финансирани, както и основанията за отказ от финансиране.

(3) Протоколът се подписва от присъстващите на заседанието членове и решенията се свеждат до знанието на всички заинтересовани.

**Чл. 21.** (1) Решенията на АЕК по чл. 20 могат да се обжалват в 7-дневен срок с писмена молба до Ректора на Академията.

(2) Ректорът може да върне проектното предложение в АЕК, като назначи нов рецензент, който да изготви рецензия в 7-дневен срок.

(3) На база на рецензията на рецензента по ал. 2, АЕК взема решение относно финансирането или отхвърлянето на проектното предложение.

(4) Решението по ал. 3 се утвърждава със заповед на Ректора.

**Чл. 22.** (1) В 10-дневен срок след решението на АЕК, Ректорът на СА или ресорният зам. ректор сключва договори с ръководителите на одобрените за финансиране проекти.

(2) Договорите са със срок, фиксиран в обявата на конкурса за съответната година.

(3) Всеки договор съдържа:

а. наименование на проекта;

б. анотация и цел;

в. срок на изпълнение на проекта;

г. работна програма за срока на изпълнение на проекта;

д. окончателна план-сметка и обосновано финансово разпределение на средствата, вкл. и по години;

e. списък на научния колектив.

(4) Договорите за инфраструктурни проекти за провеждането на качествени и конкурентоспособни научни изследвания (двугодишни научноизследователски проекти) се сключват със срок съгласно ал. 1. След положително становище на АЕК се сключва допълнително споразумение за следващата година, включващо актуализирана план-сметка за разпределение на средствата. При актуализацията размерът на сумата от неусвоените средства през първата година, която подлежи на прехвъляне към втората година, не може да надвишава 20% от договорения бюджет за първата година.

(5) Неразделна част от договора е финалният вариант на одобреното проектно предложение, което включва информация за предмета и целите на проекта, резултатите, които трябва да се постигнат, показателите за наблюдение и оценка на изпълнението, предпоставките за постигане на заложените резултати, междинните и крайните срокове на изпълнение, вида и обема на дейностите, размера на отпуснатите средства.

(6) Договорът по ал. 3 указва и начина на отчитане и приемане на резултатите от изпълнението на проекта.

**Чл. 23.** За сключване на договорите екипите предоставят актуализиран времеви план график, работна програма, окончателна план-сметка, обосновка на разходите по проекта, искания съобразно включените разходни пера в зависимост от вида проект (Искане № 1 за закупуване на офис-техника по проект, Искане № 2 за закупуване или подновяване на лиценз за използване на софтуер по проект; Искане № 3 за патенти и други права на интелектуална собственост; Искане № 4 за закупуване на канцеларски материали по проект; Искане № 5 за закупуване на компютърни компоненти за осъществяване на предвидените дейности по проект; Искане № 6 за ползването на услуги за превод от български на чужд език или обратно по проект; Искане № 7 за закупуване на специализирана научна литература; Искане № 8 за ползване на консултантски услуги по проект и др., ако е приложимо).

**Чл. 24.** (1) Средствата за реализиране на проекти, финансирани от държавния бюджет за присъщата на СА "Д. А. Ценов” научна дейност се предоставят на екипите и се разходват от тях съгласно действащите правила и процедури за финансово управление и контрол в Стопанска академия.

(2) Със средствата по договорите за финансиране на проекти за научна дейност не се финансират разходи за:

(1) дейности, които не са свързани с проекта:

1. закупуване на обзавеждане, битови уреди, телефонни апарати и други подобни, ;

2. закупуване на работно облекло и обувки;

3. абонамент на вестници и неспециализирани списания;

4. заплащане на такси за участие в курсове за квалификация, компютърна грамотност, езикова подготовка и др.;

5. заплащане на телефони и ремонт на помещения;

(2) заплащане на такси за участие в научни форуми, организирани от Стопанска академия „Д. А. Ценов“.

(3) категории разходи, извън план сметката на проекта.

**Чл. 25.** (1) На участниците в изпълнението на финансирания проект може да се изплащат възнаграждения в размер до:

а) 30 на сто от цената на договора, когато в състава на научноизследователския екип има включени докторанти[[1]](#footnote-1) и/или млади учени[[2]](#footnote-2);

б) 10 на сто от цената на договора, когато в състава на научноизследователския екип не са включени докторанти и/или млади учени;

в) не по-малко от 30 на сто от сумата по т. а) се предоставят за възнаграждение на докторантите и/или младите учени, участници в изпълнението на проекта, а останалите средства се разпределят между другите участници.

(2) Възнаграждението на участниците, в т.ч. на докторантите и/или младите учени, се изплаща при условие, че в отчета на проекта е посочен реалният принос на всички участници за изпълнението на проектните дейности.

**Чл. 26.** (1) При необходимост от промени в състава на екипите ръководителят е длъжен да изготви и депозира мотивирано писмено заявление до АЕК.

(2) АЕК взема решение по ал. 1 в съответствие с разпоредбите на чл. 10, ал. 5.

**Чл. 27.** (1) При неизпълнение на ангажиментите по проектните дейности, регламентирани в договора на проекта, АЕК има право със свое решение да предложи на Ректора прекратяване на изпълнението на проект преди да е изтекъл крайният срок. Изразходваните до момента средства се възстановяват от Ръководителя на проект в пълен размер в срок от 15 дни от датата на Заповедта на Ректора.

(2) В случай, че ръководител на проект подаде заявление към АЕК за отказ от изпълнението на проект след сключване на договора, изразходваните до момента на подаване на заявлението средства се възстановяват от него в пълен размер в срок до 15 дни от датата на решението на АЕК.

**Чл. 28.** (1) За резултатите от работата по проектите, екипите представят научен и финансов отчет (НФО), информационна карта и депозират студия за публикуване в Алманах „Научни изследвания”, която съдържа основните научни резултати от проекта.

(2) Научният и финансов отчет се оформя съобразно изискванията, описани в приложенията, които са неразделна част от настоящите Вътрешни правила.

(3) Режимът на отчетност, в т.ч. подаването на междинни и годишни научни и финансови отчети и техния брой, се конкретизира с договора по чл. 22 от настоящите Вътрешни правила.

(4) Информационната карта се изготвя в съответствие с изискванията, описани в приложенията, които са неразделна част от настоящите Вътрешни правила.

(5) Студията се изготвя съгласно изискванията на Алманах „Научни изследвания” и преминава през процедурите за работа на редакционния съвет на изданието.

(6) Крайният срок за осъществяване на разходите е 31 октомври 2025 г.

(7) Крайният срок за представяне на студиите е 4 ноември 2025 г., 16,00 часа.

(8) Крайният срок за представяне на Научния и финансов отчет и Информационната карта е 17 ноември 2025 г. 16,00 часа.

**Чл. 29.** (1) Резултатите от научните изследвания се публикуват под формата на научни студии в Алманах „Научни изследвания”.

(2) Всички планирани студии, резултат от осъществените научни изследвания в рамките на проекта, заявени в проектното предложение в частта „Очаквани резултати и индикатори за измерването им” са задължителен елемент от договора за финансиране.

(3) Като автори в студиите могат да участват само членове на екипа на проекта.

(4) Студиите се депозират в редакционния съвет на Алманах „Научни изследвания” при спазване на определените от изданието срокове и изисквания за публикуване.

**Чл. 30.** (1) Ръководителите на проекти депозират студиите заедно с декларация от авторския колектив по образец в редакционния съвет на Алманах „Научни изследвания” за рецензиране в един екземпляр на хартия със собственоръчен подпис и в електронен формат (формат .docx) на ел. поща almanah-ini@uni-svishtov.bg.

(2) Студиите се рецензират на база на единни критерии по одобрен от редакционния съвет образец на рецензия от двама независими рецензенти, хабилитирани лица, от които най-малко един не работи по договор в СА “Д. А. Ценов” при спазване на принципа на двустранното анонимно рецензиране (double-blind).

(3) Рецензиите се изготвят в срок от 15 календарни дни от датата на предоставяне на студията на съответния рецензент.

**Чл. 31.** (1) Редакционният съвет на Алманах „Научни изследвания” взема решение относно приемането, връщането за корекции или отхвърлянето на депозираните студии.

(2) Редакционният съвет на Алманах „Научни изследвания” съставя протокол, който съдържа:

1. заключенията на рецензентите относно приемането или не на съответната студия за отпечатване;

2. списък с приетите за отпечатване студии;

3. списък на студиите, върнати за преработване;

4. срок за осъществяване на корекциите;

5. списък на отхвърлените за отпечатване студии.

(3) Преработената студия се депозира в редакционния съвет на Алманах „НИ“ с Доклад за отразени препоръки

(4) Главният редактор на Алманах „Научни изследвания” запознава с решението по ал. 1 АЕК.

**Чл. 32.** (1) Научният и финансов отчет се предава за рецензиране в офиса на Института за научни изследвания (ИНИ) в един екземпляр на хартия, подписан от ръководителя на екипа, и в електронен формат на ел. поща ini@uni-svishtov.bg.

(2) Рецензентите на отчетите по проекти се предлагат от АЕК и се утвърждават със заповед на Ректора.

(3) Рецензиите се изготвят в съответствие с приетите критерии за оценка на резултатите от реализиране на проектите, регламентирани в Приложение 2 на настоящите Вътрешни правила, по утвърден от АЕК образец.

(4) Рецензиите се депозират в срок от 10 календарни дни от датата на предоставяне на НФО на съответния рецензент.

**Чл. 33.** (1) Рецензиите на научните и финансови отчети се заплащат.

(2) Средствата за хонорар на рецензента на отчета се посочват като отделна позиция в план-сметката на съответния проект.

**Чл. 34.** (1) АЕК взема решение относно приемането или връщането за преработване на Научния и финансов отчет.

(2) Решенията се вземат с явно гласуване в присъствието на най-малко две трети от членовете на АЕК.

(3) АЕК съставя протокол, който съдържа:

1. мотивирано заключение;

2. списък с приетите НФО;

3. списък на НФО, върнати за преработване;

4. списък на неприети НФО;

5. срок за осъществяване на корекциите.

**Чл. 35.** Научен и финансов отчет на проект, върнат за преработване, се осъществява в съответствие със срока, посочен в решението на АЕК.

**Чл. 36.** (1) АЕК взема решение за определяне на всеки проект като изпълнен или неизпълнен въз основа на взетите по чл. 31 и чл. 34 от настоящите Вътрешни правила решения.

(2) Решението се взема с явно гласуване в присъствието на най-малко две трети от членовете на АЕК.

(3) АЕК съставя протокол, който съдържа:

1. наименованията на проектите, определени като изпълнени и приключени;

2. наименования на проектите, определени като изпълнени за първата година и за които ще бъдат сключени допълнителни споразумения за следващата година, включващи актуализирана план-сметка за разпределение на средствата;

2. наименованията на проектите, определени като неизпълнени.

(4) Протоколът се подписва от присъстващите на заседанието членове и решенията се свеждат до знанието на всички участници в екипа.

**Чл. 37.** (1) Решенията на АЕК могат да бъдат обжалвани в 7-дневен срок чрез писмена молба до Ректора на Академията.

(2) Ректорът възлага на ресорния заместник-ректор да направи проверка по случая.

(3) Ресорният заместник-ректор извършва проверка в 7-дневен срок и запознава Ректора с резултатите от нея.

(4) Ректорът взема окончателно решение относно определянето на проекта като изпълнен или неизпълнен.

(5) Решението по ал. 4 се утвърждава със заповед.

**Чл. 38.** (1) По предложение на АЕК, Ректорът на СА „Д. А. Ценов” взема решение за санкциониране на екипите и/или отделните преподаватели, чиито проекти не са изпълнени.

(2) Санкциите включват:

1. лишават се от право да участват в проекти, финансирани от субсидията за научна дейност, през следващите две календарни години, членове на екипа и/или отделни преподаватели;

2. възстановяване на 100% от направените в хода на работата финансови разходи по проекта, които не са материализирани (техника, научна литература) в 15-дневен срок от заповедта по чл. 37. ал. 5;

3. предаване на закупената офис-техника в АКЦ, предоставяне на научната литература в библиотеката в 15-дневен срок от заповедта по чл. 37. ал. 5 срещу приемо-предавателни протоколи.

**Чл. 39.** (1) В ИНИ се поддържа електронен (под формата на файлове) или хартиен архив на всички проектни предложения, НФО, информационни карти, рецензии, сборници от научни форуми, монографичните трудове, финансирани от държавната субсидия за научна дейност, томовете от Алманах „Научни изследвания”, в които са публикувани студии за резултатите от проектите по Наредба за условията и реда за оценка, планиране, разпределение и разходване на средствата, предоставяни от държавния бюджет за присъщата на СА „Д. А. Ценов” научна дейност.

(2) Средствата за администриране на проектите са част от годишната стойност на режийните разходи и се изразходват със заповед на Ректора по предложение на АЕК.

**Чл. 40.** (1) Със средства от държавния бюджет за финансиране на присъщата за Стопанска академия „Д. А. Ценов“ научна дейност частично се финансират научни публикации в реферирани издания и издания с импакт фактор.

(2) Размерът на средствата по ал. 1 се определя по правилата на чл. 3.

(3) За частично финансиране на научни публикации в реферирани издания и издания с импакт фактор могат да кандидатстват преподаватели на основен трудов договор в СА „Д. А. Ценов“ Свищов, преподаватели на трудов договор за допълнителен труд при друг работодател по чл. 111 от Кодекса на труда, като задължително необходимо условие е афилиацията на кандидатстващото лице да бъде СА „Д. А. Ценов“.

(4) Средства за частично финансиране на индексирани научни публикации в реферирани издания и издания с импакт фактор, се внасят по сметка на Стопанска академия „Д. А. Ценов“ като депозит/гаранция от подателя на заявлението, който е автор или съавтор на публикацията, за която е подадено заявлението по ал. 3.

(5) Сумата за която се кандидатства за една публикация е в размер на до 3000.00 лв, която включва разходи за такси за публикацията, вкл. превод на чужд език и банкови такси.

(6) Кандидатства се чрез подаване на образец на хартия в офиса на ИНИ - Формуляр за финансиране на научна публикация в реферирани издания (Приложение 9)

(7) Крайният срок за осъществяване на разходите е 10.12.2025 г., а за предаване на Формуляр за финансиране на научна публикация в реферирани издания и издания с импакт фактор, е 12 декември на текущата година.

**Чл. 41.** (1) АЕК на свое заседание взема решение по правилата на чл. 10, ал. 5 относно допустимостта на публикацията и уведомява за решението си заявителя.

(2) С докладна записка председателят на АЕК уведомява за взетото решение заявителя и ресорния зам.-ректор, като последният разпорежда сключване или отказ от сключване на договор със заявителя.

(3) Заявителят депозира сумата, която е одобрена от АЕК, като парична гаранция/депозит по банкова сметка на Стопанска академия.

(4) На база на сключен договор и внесена парична гаранция/депозит от заявителя, Финансово-счетоводен отдел извършва необходимите плащания за такси и др. свързани разходи за публикацията.

**Чл. 42.** (1) Паричната гаранция/депозит се възстановява след предоставяне от заявителя на докладна записка до председателя на АЕК с доказателства за индексирането и/или реферането на публикацията.

(2) С докладна записка председателят на АЕК уведомява за взетото решение заявителя и ресорния зам.-ректор, като последният разпорежда освобождаване на паричната гаранция/депозит на заявителя.

(3) Периодът, в който паричната гаранция/депозит се съхранява и се изчаква индексиране и/или рефериране, е до две години от дата на сключване на договора.

**ЗАКЛЮЧИТЕЛНИ РАЗПОРЕДБИ**

§ Неразделна част от тези Вътрешни правила са:

1. Системата от критерии и показатели за оценка и класиране на проектни предложения, финансирани от държавния бюджет за присъщата на СА „Д. А. Ценов“ научна дейност (Приложение 1)

2. Системата от критерии и показатели за оценка, наблюдение и отчитане на резултатите от проекти, финансирани от държавния бюджет за присъщата на СА "Д. А. Ценов” научна дейност (Приложение 2)

3. Формуляр за кандидатстване за научноизследователски проект (Приложение 3)

4. Формуляр на НФО за резултатите от изпълнението на научноизследователски проект (Приложение 4)

5.Формуляр за кандидатстване за инфраструктурен научноизследователски проект (Приложение 5)

6. Формуляр на НФО за резултатите от изпълнението на инфраструктурен научноизследователски проект (Приложение 6)

7. Формуляр за кандидатстване за проект за частично финансиране на научен форум (Приложение 7)

8. Формуляр на НФО за резултатите от изпълнението на проект за частично финансиране на научен форум (Приложение 8)

9. Формуляр за кандидатстване за частично финансиране на научна публикация в реферирани издания и издания с импакт фактор. (Приложение 9)

10. Формуляр на договор с приложения при финансиране на научноизследователски проект (Приложение 10)

11. Формуляр на договор с приложения при финансиране на инфраструктурен научноизследователски проект (Приложение 11)

12. Формуляр на договор с приложения за частично финансиране на научен форум (Приложение 12)

13. Формуляр на договор за частично финансиране на научна публикация в реферирани издания и издания с импакт фактор (Приложение 13)

14. Формуляр на информационна карта (Приложение 14)

1. "Докторант" е лице, което притежава образователно-квалификационна степен "магистър" и е в процес на придобиване на образователна и научна степен "доктор". (§ 1, т. 4 от ДР на ЗННИИ) [↑](#footnote-ref-1)
2. "Млад учен" е лице, което извършва научноизследователска и образователна дейност във висше училище или научна организация след придобиване на първа образователно-квалификационна степен "магистър", но не повече от 10 години след придобиването и. В този период не се включва времето, през което лицето ползва отпуск поради бременност и раждане, отглеждане на дете или поради временна неработоспособност, продължила повече от 6 месеца без прекъсване, и е в обективна невъзможност да извършва научноизследователска и научно-образователна дейност. (§ 1, т. 3 от ДР на ЗННИИ) [↑](#footnote-ref-2)